Dan Graham

**Dan Graham**, nado en Illinois o 31 de marzo de 1942 e finado o 19 de febreiro de 2022 foi un artista estadounidense.

## Traxectoria 
Nado en Illinois, Estados Unidos, foi criado principalmente en Nova Jersey. A obra de Graham intégrase en movementos de arte moderna como minimalismo, arte conceptual e *performances*. Ademais, compuxo música rock, foi crítico de arte e arquitectura, escritor, escultor e foi colaborador de arquitectos e artistas.

Os seus *Pavillons*, en particular, foron ben aceptados e expostos por toda Europa e o Xapón, como na Documenta 7 (1982) de Kassel e no parque de esculturas do Museo Kröller-Müller de 1985 (*Two Adjacent Pavillions*).

Con todo, Graham non recibiu nos Estados Unidos o recoñecemento que fixeron os seus amigos e contemporáneos Robert Smithson, Gordon Matta-Clark, Vito Acconci, Sol Lewitt, Carl Andre, Dan Flavin e moitos outros.

Dan Graham viviu e traballou en Nova York. 

### Obra en Galiza 
Na illa das Esculturas de Pontevedra hai unha obra súa exposta titulada '''Pirámide'*. Segundo Antón Castro, comisario da mostra, esa peza é a única que non se fixo especificamente para a illa, senón que fora feita para a Bienal de Arte que se celebrou en 1988. Rematada a exposición, a *Pirámide*, realizada na Escola de Canteiros de Poio con granito rosa Porriño, foi precisamente para o concello do Porriño. Foi Antón Castro, de acordo co artista, o que a recuperou para integrala na exposición da illa das Esculturas en 1999.

## Galería de fotos 

Ficheiro:Pavillon_Dan-Graham.jpg|alt=Paviljoen in Berlin-Mitte| Pavillón en Berlín Mitte
Ficheiro:Star_of_David_Pavilion_.jpg|alt=Paviljoen The Lola Beer Ebner Sculpture Garden, Tel Aviv| Pavillón The Lola Beer Ebner Sculpture Garden, Tel Aviv
Ficheiro:Ständehaus17.JPG|alt=Two Way Mirror Hedge (2001), Düsseldorf| *Two Way Mirror Hedge* (2001), Dusseldorf
Ficheiro:KMM_Graham_01.JPG|alt=Two Adjacent Pavillions, Beeldenpark van het Kröller-Müller Museum| *Two Adjacent Pavillions Adxacentes*, Parque de Esculturas do Museo Kröller-Müller
Ficheiro:Dan_Graham_Inhotim_01.jpg| *Bisected Triangle, Interior Curve* (2002), Inhotim, Brumadinho
Ficheiro:GateOfHope-pjt3.jpg|alt=Gate of Hope, Stuttgart| *Gate of Hope (Porta da Esperanza)*, Stuttgart 
Ficheiro:EPyramid.jpg|miniatura|*Pirámide* na illa das Esculturas en Pontevedra
Ficheiro:Two Intersecting Sine Waves (Dan Graham) 01.jpg|miniatura|*Two Intersecting Sine Waves* no Skulpturen Kunsthalle, Mannheim 

## Notas 
## Véxase tamén 
### Bibliografía 
* Thomas Dreher: *Plastische Modelle als Retrieveable Geschichtmetaphern* . En: *Artefactum*, Anveres, Nr. 30/1989, setembro/outubro de 1989, páxs. 15–20, 48–50,  (tradución ao inglés ao final do texto alemán).
* *Rock My Religion: Writings and Projects 1965-1990* Dan Graham, Ed. Brian Wallis; (MIT Press 1994) ISBN 0-262-57106-4
* *Dan Graham Interviewas* Dan Graham; (Hatje Cantz 1995) ISBN 3-89322-318-5
* *Dan Graham - Models to projects* Dan Graham e Alexander Alberro; (Galería Marian Goodman 1998) ISBN 0-944219-13-6
* *Dan Graham: Catalog Raisonné* Dan Graham, Eric de Bruyn, Benjamin Buchloh, Markus Muller, Marianne Brouwer e Corinne Deisens; (Richter Verlag 2001) ISBN 3-933807-31-X
* *Dan Graham: Half Square Half Crazy'' de Dan Graham, Adachiara Zevi e Pietro Valle; (Charta 2005) ISBN 88-8158-520-0
* Peter Lodermeyer, Karlyn De Jongh e Sarah Gold, Personal Structures: Time Space Existence, DuMont Verlag, Colonia, Alemaña, 2009.